recursal/SuperWikiNEXT-32B huggingface dataset:
| * பா
* உ
* தொ
இசுக்கேண்டிநேவியா போர்முனை |
| --- |
| ஆல்ட்மார்க் சம்பவம் - டென்மார்க் - வெசெரியூபங் நடவடிக்கை - நார்வீஜியப் போர்த்தொடர் - பிரிட்டனின் பரோயே தீவுகள் ஆக்கிரமிப்பு - ஐசுலாந்து மீதான படையெடுப்பு - கிளேமோர் நடவடிக்கை - காண்ட்லெட் நடவடிக்கை - டிர்பிட்சு - கனநீர் நாசவேலை - சில்வர்ஃபாக்சு நடவடிக்கை - கிர்கெனெசு மற்றும் பெட்சாமோ மீதான திடீர்த்தாக்குதல் - பெட்சாமோ-கிர்கெனெசு தாக்குதல்
டென்மார்க்கின் ஆக்கிரமிப்பு - டானிய யூதர்களின் விடுவிப்பு - நார்வேயின் ஆக்கிரமிப்பு - நார்வீஜிய எதிர்ப்பு இயக்கம் - நார்வேயில் நாசி கைதி முகாம்கள் - இரண்டாம் உலகப் போரில் சுவீடன் |

பிரித்தானிய ஆக்கிரமிப்பின் போது பிரித்தானியப் படைகளுக்கும் பரோயே மக்களுமிடையே நிலவிய நல்லுறவை சித்தரிக்கும் அஞ்சல் தலை
இரண்டாம் உலகப் போரின் போது இசுக்கேண்டிநேவியாவில் உள்ள பரோயே தீவுகள் பிரித்தானியப் படைகளால் ஆக்கிரமிக்கப்பட்டன. இவ்வாக்கிரமிப்பு நிகழ்வு வாலண்டைன் நடவடிக்கை என்றும் அழைக்கப்படுகிறது.

ஏப்ரல் 9, 1940 அன்று நாசி ஜெர்மனி டென்மார்க் மீது படையெடுத்து அதனைக் கைப்பற்றியது. டென்மார்க்கின் ஆளுகைக்கு உட்பட்ட பரோயே தீவுகள் ஜெர்மானியர்கள் கட்டுப்பாட்டில் வருவதைத் தவிர்க்க பிரித்தானியப் படைகள் அதனை ஆக்கிரமிக்க முடிவு செய்தன. ஏப்ரல் 11ம் தேதி பிரித்தானியப நாடாளுமன்றத்தில் இது குறித்துப் பேசிய பிரித்தானியப் பிரதமர் வின்ஸ்டன் சர்ச்சில் ஜெர்மானியர்களின் பிடியில் பரோயே தீவுகள் சிக்காமல் இருக்கவே அதனை ஆக்கிரமிப்பதாக காரணம் சொன்னார். மேலும், போர் முடிந்து, டென்மார்க் நார் ஜெர்மனியிடமிருந்து விடுவிக்கப்பட்ட பின்னர் பரோயே தீவுகள் மீண்டும் டென்மார்க் வசம் ஒப்படைக்கப்படுமென்று உறுதி கூறினார். நிகழப்போகும் படையெடுப்பு குறித்து பரோயே மக்களுக்கும் பிபிசி வானொலி மூலம் முன்னறிவுப்பு தரப்பட்டது.

பரோயே தீவுகளின் இருப்பிடம்
ஏப்ரல் 12ம் தேதி இரு பிரித்தானியக் கடற்படைக் கப்பல்கள் பரோயே தலைநகர் தூர்ஷானின் துறைமுகத்தை அடைந்தன. இது குறித்து விவாதித்த பரோயே நாடாளுமன்றம், பிரித்தானியர்களுக்கு ஒத்துழைப்பு தருவதென முடிவு செய்தது. மறுநாள் பிரித்தானிய ஆக்கிரமிப்புப் படைகள் தூர்ஷானை அடைந்தன. பரோயே தீவுகளின் உள்நாட்டு விவகாரங்களில் தலையிடுவதில்லையென பரோயே ஆட்சியாளர்களுக்கு உறுதியளித்த பிரித்தானியத் தளபதிகள், படைகளைத் தூர்ஷானில் தரையிறக்கினர். பிரித்தனின் பரோயே ஆக்கிரமிப்பு அமைதியாக இருந்தது. பரோயே நாடாளுமன்றத்துக்கு முழு சட்டமியற்றும் உரிமைகள் வழங்கப்பட்டன. உள்நாட்டு விசயங்களில் பிரித்தானியப் படைகள் தலையிடாததால், அவர்களுக்கும் பரோயே மக்களுமிடையே நல்லுறவு நீடித்தது. போர்க்காலத்தில் ஒரு சில முறை மட்டுமே ஜெர்மானிய வான்படையால் பரோயே தீவுகள் தாக்கப்பட்டன. போர் முடிந்தபின்னர், பிரித்தானியப் படைகள் பரோயே தீவுகளைக் காலி செய்தன. டென்மார்க்குடன் மீண்டும் இணைவதா அல்லது சுதந்திர நாடாக இருப்பதா என்று பொது வாக்கெடுப்பு நடத்தப்பட்டது. அதன் விளைவாக டென்மார்க்கின் ஆளுகையின் கீழ் தொடர்வது, ஆனால் முழு தன்னாட்சியுடன் செயல்படுவது என பரோயே மக்கள் முடிவெடுத்தனர்.
முதன்மைக் கட்டுரை: பிரித்தானிக்கா கலைக்களஞ்சியம்
Encyclopædia Britannica, the eleventh edition
***பிரித்தானிக்கா கலைக்களஞ்சியம்*  பதினோராம் பதிப்பு**  (*Encyclopædia Britannica Eleventh Edition*) (1910–1911) 29-தொகுப்புகள் கொண்ட ஓர் உசாத்துணையும் *பிரித்தானிக்கா கலைக்களஞ்சியத்தின்* ஓர் பதிப்புமாகும். இது பிரித்தானியரிடமிருந்து அமெரிக்க பதிப்பகம் கையகப்படுத்தியபோது மாற்றத்தின்போது தொகுக்கப்பட்டது. அக்காலத்தில் இருந்த தலைசிறந்த அறிஞர்களால் இத்தொகுப்பு எழுதப்பட்டது. பிரித்தானிகா கலைக்களஞ்சியத்தின் இந்தப் பதிப்பு தற்போது பொது உரிமைப் பரப்பில் உள்ளது.ஆனால் இதன் உள்ளடக்கங்களில் சில காலவோட்டத்தில் மாறியுள்ளதால் தற்கால கற்கைக்கு பயனின்றி உள்ளது. அதே நேரத்தில் தற்கால அறிஞர்களுக்கு பத்தொன்பதாம் மற்றும் இருபதாம் நூற்றாண்டு பண்பாட்டுக் கூறுகளை வெளிப்படுத்துவதாக உள்ளது.

### வெளியிணைப்புகள்

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**1911 Encyclopædia Britannica** |

* The "LoveToKnow Classic Encyclopedia" is a wiki that is "based" on the original encyclopædia text, and claims copyright on the modified text.
* The JRank "Online Encyclopedia" includes original and contributed articles; the originals may have been edited and the collection is subject to a claimed copyright.
**பிரிதிவிவர்மன்** ( *Prithvivarman* ) (ஆட்சிக் காலம் பொ.ச. 1120-1128 ) சந்தேல வம்சத்தின் அரசனாவான். இவன் தனது மருமகன் செயவர்மனுக்குப் பிறகு செகசகபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளரானான்.

ஆரம்ப கால வாழ்க்கை
------------------

மவூ கல்வெட்டில் கூறப்பட்டுள்ளபடி, பிரிதிவிவர்மனும் இவனது மூத்த சகோதரர் சல்லக்சணவர்மனும் சந்தேல ஆட்சியாளன் கீர்த்திவர்மனின் மகன்கள் எனத் தெரிகிறது. கீர்த்திவர்மனின் மரணத்திற்குப் பிறகு, சந்தேல பிராந்தியத்தை சல்லக்சணனும் அவனது மகன் செயவர்மனும் ஆட்சி செய்தனர். செயவர்மன் அரியணையைத் துறந்து ஓய்வு பெற்ற பிறகு, பிரிதிவிவர்மன் புதிய மன்னரானான்.

தொழில்
------

இவனது முன்னோடிகளைப் போலவே, இவனும் அனுமன் தெய்வத்தைக் கொண்ட செப்பு நாணயங்களை வெளியிட்டான். இவனைப் பற்றிய தகவல்கள் நான்கு பிற்கால சந்தேல கல்வெட்டுகளில் காணப்படுகிறது.

* மதனவர்மனின் ஔகாசி செப்புத்தகடு கல்வெட்டு
* மதனவர்மனின் மவூ கல்வெட்டு
* கல்யாணதேவியின் அஜய்கர் கல்வெட்டு (வீரவர்மனின் மனைவி)
* கணபதியின் அஜய்கர் கல்வெட்டு

இந்தக் கல்வெட்டுகளில் இவனது புகழ்பெற்ற சாதனைகள் எதுவும் குறிப்பிடப்படவில்லை. இருப்பினும், இவன் ஒரு பலவீனமான ஆட்சியாளன் என்று இது அர்த்தப்படுத்துவதில்லை. இவன் தீவிரமான நாடு பிடிக்கும் கொள்கையை ஏற்கவில்லை. இவன் நிர்வாகத்தை சிறப்பாக கையாண்டதாக மவூ கல்வெட்டு கூறுகிறது. ஒழுக்கக்கேடான நபர்களை வெறுப்பதன் மூலமும், தகுதியானவர்களை மகிழ்விப்பதன் மூலமும், சட்டப்படியான செல்வத்தை எடுத்துக்கொண்டு, புனித நூல்களின்படி செலவழித்து, எல்லா உயிர்களையும் பாதுகாப்பதன் மூலமும் "பொற்காலத்தின்" நடத்தையை கடைப்பிடித்தவன் என்று விவரிக்கும் ஒரு வழக்கமான புகழ்ச்சியும் இதில் உள்ளது.

மவூ கல்வெட்டின்படி, இவன் கதாதரன் என்பவனை தனது தலைமை அமைச்சராக நியமித்தான். கதாதரன் முந்தைய மன்னன் செயவர்மனிடம் பணிபுரிந்தான். மேலும் அவரது தந்தை அனந்தன் சந்தேல மன்னர்களிடம் தலைமை அமைச்சராக பணியாற்றியுள்ளான். அஜய்கர் கல்வெட்டு கௌடா குடும்பத்தைச் சேர்ந்த கோகுலன் என்பவனை பிருத்விவர்மனின் மற்றொரு பரம்பரை அமைச்சர் என்று குறிப்பிடுகிறது.

ஔகாசி கல்வெட்டில் பிரிதிவிவர்மனுக்கு வழக்கமான அரச பட்டங்களான "பரம-பட்டாரக மகாராசாதிராசன் பரமேசுவரன்" என்று கூறுகிறது.  கல்யாணதேவியின் அஜய்கர் கல்வெட்டு இவனை பழம்பெரும் மன்னன் பிருத்துவுடன் ஒப்பிடுகிறது. இவனுக்குப் பின் இவனது மகன் மதனவர்மன் ஆட்சிக்கு வந்தான்.

சான்றுகள்
---------

1. ↑  R. K. Dikshit 1976, ப. 126.
2. ↑  Sisirkumar Mitra 1977.
3. ↑  P. C. Roy 1980, ப. xxii.
4. 1 2 3  R. K. Dikshit 1976, ப. 127.
5. ↑  Sisirkumar Mitra 1977, ப. 111.
6. 1 2  R. K. Dikshit 1976, ப. 128.
7. ↑  Sisirkumar Mitra 1977, ப. 112.

### உசாத்துணை

* P. C. Roy (1980). *The Coinage of Northern India*. Abhinav. பன்னாட்டுத் தரப்புத்தக எண்:9788170171225. .
* R. K. Dikshit (1976). *The Candellas of Jejākabhukti*. Abhinav. பன்னாட்டுத் தரப்புத்தக எண்:9788170170464. .
* Sisirkumar Mitra (1977). *The Early Rulers of Khajurāho*. Motilal Banarsidass. பன்னாட்டுத் தரப்புத்தக எண்:9788120819979. .
**பிரிதிவி கொங்கணி மகாதிராயன்** கங்க வம்சத்தின் 15வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூற சான்றுகள் இல்லை. இவர் சிவகாமராயனின் பேரன் என்கிறது கொங்கு தேச ராஜாக்கள் கையேட்டுப் பிரதி. இவனுக்குப் பின் வாரிசுகள் இல்லாது போயிற்று.

தலவனபுரம்
---------

கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் பல தேச மன்னர்களை வென்றும் அவர்களிடமிருந்து கப்பம் பெற்று ஆட்சி செய்தார் எனவும் அறியமுடிகிறது.

ஆட்சிப் பங்கீடு
---------------

**பிரிதிவி கொங்கணி மகாதிராயன்** தனது சேனாதிபதியாய் இருந்த **ஸ்ரீ புருஷராயனுக்கு** விஜயகந்தபுரத்தை தலைநகராக அமைத்து 12 கிராமங்களைக் கொடுத்தான். இவன் சாலிவாகன சகம் வருடம் 1, அஷ்டவுஷ்ட யோத்திர சதம் 968 பிரபவ வருடம் 1 சித்திரை மாதம் சுக்கிலபட்சம் பஞ்சமியிலே அசுவனி நட்சத்திரத்திலே, சோமவாரத்தில் **ஸ்ரீ புருஷராயனுக்கு** இராஜ்ஜிய தானம் இதற்கு சாட்சி, என் குலத்திலே பிறந்திருக்கிற மந்திரி, ராஜகுமாரர்கள் என்றும், தெய்வ சாட்சி மல்லிகார்ச்சுன சுவாமி என்று சாசனம் உள்ளது. கணவாய் கிராமங்கள் என்பது தற்கால ஹாசனூர், கஜ்ஜலு கட்டி மலைப் பகுதிகளாகும்.

சான்றாவணம்
----------

1. ↑  கொங்கு தேச ராஜாக்கள்- கையேட்டுப் பிரதி -ஆவணக் காப்பகம்-சென்னை-5-
2. ↑  கொங்கு நாட்டு வரலாறு- (பக்கம்-106)-ஆசிரியர்- கோ. ம. இராமச்சந்திரன் செட்டியார்-பேரூர்ப் புலவர் பேரவை-கோயமுத்தூர்-முதற்பதிப்பு-2004-
3. ↑  கொங்கு நாட்டு வரலாறு- (பக்கம்-93-94)-ஆசிரியர்- கோ. ம. இராமச்சந்திரன் செட்டியார்-அண்ணாமலைப் பல்கலைக் கழக வெளியீடு-1954-

ஆதாரங்கள்
---------

* *Kongudesarajakkal* , Government manuscript Library, Chennai
மூன்றாம் வாசுதேவனின் நாணயம், ஏறக்குறைய 360-365 பொ.ச. பலிபீடத்தின் எதிரே நிற்கும் அரசன், அவனது தலை இடதுபுறம் திரும்பியுள்ளது. கையில் திரிசூலத்தையும் பதாகையையும் பிடித்துக் கொண்டு நிற்கிறார். சுற்றிலும் சின்னங்கள் / அமர்ந்த நிலையில்அர்தோக்சோ தேவி .
**மூன்றாம் வாசுதேவன்** (*Vasudeva III*) இவர் ஒருவேளை குசானப் பேரரசின் இரண்டாம் வாசுதேவனின் மகனாக இருக்கலாம். இவர் பொ.ச.360-365 வரை செய்துள்ளார்.

ஆட்சி
-----

மூன்றாம் வாசுதேவனின் ஆட்சியில் குசானப் பேரரசு முக்கியத்துவமற்ற நிலைக்குச் சென்றது. மேற்கில் சாசானியப் பேரரசு அச்சுறுத்தலாக இருந்தது, கிழக்கில் உள்ளூர் பூர்வீக மக்கள் தங்கள் சுதந்திரத்தை மீண்டும் பெற்றனர்.

சர்ச்சைக்குரிய இருப்பு
----------------------

இவரது இருப்பு சர்ச்சைக்குரியது,  இவரது தந்தையாகக் கூறப்படும் இரண்டாம் வாசுதேவனின் இருப்புக்கான ஆதரம் கிடைத்துள்ளது.  ஆனால் எந்த கல்வெட்டு ஆதாரமும் இவரது இருப்பை ஆதரிக்கவில்லை. 

மூன்றாம் வாசுதேவனின் அதே பெயர் மற்றும் ஆட்சி எண் கொண்ட மற்றொரு குசான ஆட்சியாளர் இருந்திருக்கலாம் என்று நாணயவியல் சான்றுகளிலிருந்து முன்மொழியப்பட்டது.

சான்றுகள்
---------

1. ↑  Buddha Prakash (1971). *Evolution of heroic tradition in ancient Panjab*. Punjabi University. பக். 53. .
2. ↑  Bratindra Nath Mukherjee (1978). *Kushāṇa coins of the Land of the Five Rivers*. Indian Museum. பக். 53. .
3. ↑  Gritli von Mitterwallner (1986). *Kuṣāṇa Coins and Kuṣāṇa Sculptures from Mathurā*. Department of Cultural Affairs, Government of U.P. Lucknow. பக். 38. .
4. ↑  John M. Rosenfield (1967). *The Dynastic Arts of the Kushans*. University of California Press. பக். 112. .
5. ↑  Satya Shrava (1985). *The Kushāṇa Numismatics*. Praṇava Prakāshan. பக். 223. .
**அமுண்ட்சென்-ஸ்காட் தென் துருவ நிலையம்**, அண்டார்டிக்காவில், தென் துருவப் பகுதியில் அமைக்கப்பட்டுள்ள ஐக்கிய அமெரிக்காவின் ஆய்வு நிலையம் ஆகும்.

விபரமும் வரலாறும்
-----------------

மனிதர்கள் தொடர்ச்சியாக வாழும், புவிக் கோளத்தின் தென்கோடியில் உள்ள இடம் அமுண்ட்சென்-ஸ்காட் தென் துருவ நிலையம் ஆகும். இப்பெயர், டிசம்பர் 1911 ஆம் ஆண்டில் முதன்முதலில் தென் துருவத்தை அடைந்த அமுண்ட்சென்-ஸ்காட்டினதும், அதற்கு ஒரு மாதத்துக்குப் பின் அங்கு சென்ற ராபர்ட் எஃப். ஸ்காட் என்பவரதும் பெயர்களைத் தழுவி அமைந்தது. இது 1957 ஆம் ஆண்டில் கொண்டாடப்படவிருந்த அனைத்துலக புவியியற்பியல் ஆண்டுக்காக இந் நிலையம் 1956 ஆம் ஆண்டில் கட்டப்பட்டது. அன்றிலிருந்து தொடர்ச்சியாக மனிதர்கள் இங்கேயிருந்து பணிபுரிந்து வருகின்றனர். இது தற்போது, புவியியற் தென் முனையில் இருந்து 100 மீட்டர்களுக்குள் உள்ளது.

மேற்கோள்கள்
-----------

1. ↑  "Amundsen-Scott South Pole Station". *Geosciences: Polar Programs*. National Science Foundation. July 11, 2016 அன்று பார்க்கப்பட்டது.
2. ↑  "Amundsen-Scott South Pole Station Hydroponic Greenhouse". *Giosciences: Polar Programs*. National Science Foundation. May 31, 2022 அன்று பார்க்கப்பட்டது.
3. ↑  Siple, Paul (1959). *90° South*. New York: G.P. Putnam's Sons. பக். 158, 164, 168–169, 175–177, 192–193, 198, 239–240, 293, 303, 370–371. .
**க. பாலகிருஷ்ணன்** (*K. Balakrishnan*)(பிறப்பு 5 பிப்ரவரி 1953) என்பவர் ஒரு இந்திய அரசியல்வாதி மற்றும் சிதம்பரம் தொகுதியின் முன்னாள் சட்டமன்ற உறுப்பினர் ஆவார். கடலூர் மாவட்டம் சிதம்பரத்தினைச் சார்ந்தவர் இவர். இவர் இந்தியப் பொதுவுடைமைக் கட்சி (மார்க்சிஸ்ட்) கட்சியைப் பிரதிநிதித்துவப்படுத்துகிறார். தற்போது இவர் இக்கட்சியின் தமிழ்நாடு மாநிலச் செயலாளராக உள்ளார்.

சட்டமன்ற உறுப்பினராக
--------------------

பாலகிருஷ்ணன் 2011ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் சிதம்பரம் சட்டமன்றத் தொகுதியில் இந்தியப் பொதுவுடைமைக் கட்சி (மார்க்சிஸ்ட்) வேட்பாளராகப் போட்டியிட்டு வெற்றி பெற்று சட்டமன்ற உறுப்பினரானார்.

அரசியல்
-------

பாலகிருஷ்ணன், 2 செப்டம்பர் 2015 அன்று, வேலைநிறுத்தத்தின் ஒரு பகுதியாகத் தொடருந்து நிலையத்தில் நடந்த போராட்டத்தைக் கைவிட மறுத்ததற்காகக் கைது செய்யப்பட்டார். பின்னர் இவர் உடல்நிலை சரியில்லாமல் இருப்பதாகப் புகார் அளித்தார். இதனால் சிதம்பரத்தில் உள்ள ராஜா முத்தையா மருத்துவக் கல்லூரி மற்றும் மருத்துவமனைக்கு அழைத்துச் செல்லப்பட்டார். இங்கு இவர் சிகிச்சை பெற்றார்.  அண்ணாமலைப் பல்கலைக்கழகத்தில் படிக்கும்போதே அரசியலில் ஈடுபட்டு, அநீதிக்கு எதிராகத் தொடர்ந்து போராடி மக்கள் நலனுக்காகப் பாடுபட்டவர். இவர் பிப்ரவரி 21, 2018 அன்று பொதுவுடைமைக் கட்சியின் தமிழ்நாடு மாநிலச் செயலாளராக நியமிக்கப்பட்டார்.

மேற்கோள்கள்
-----------

1. ↑  "List of MLAs from Tamil Nadu 2011" (PDF). Govt. of Tamil Nadu. 20 March 2012 அன்று மூலம் (PDF) பரணிடப்பட்டது.
2. ↑  "Balakrishnan elected as CPI-M's Tamil Nadu unit secretary".
3. ↑
4. ↑  "MLA admitted to hospital - The Hindu".
5. ↑  "Balakrishnan appointed State CPI(M) secretary".
**ஜெ. இளவரசி**, என்பவர் வி. கே. சசிகலாவின் மூத்த அண்ணன் ஜெயராமன் என்பவரின் மனைவி ஆவார்.  ஜெயலலிதாவின் ஹைதராபாத் திராட்சைத் தோட்டத்தில் இளவரசின் கணவர் ஜெயராமன் மேற்பார்வையாளராக இருந்தபோது, டிசம்பர், 1991-ஆம் ஆண்டில் மின்சாரம் தாக்கி இறந்தார். எனவே விதவையான இளவரசியை ஜெயலலிதா தனது போயஸ் தோட்ட இல்லத்தில் தன்னுடன் இருத்தி அடைக்கலம் கொடுத்து வைத்துக் கொண்டார். இவர் சசிகலா குடும்பம் சார்ந்த முக்கியநபர் ஆவார்.

### சொத்து குவிப்பு வழக்கில்

ஜெயலலிதாவுடன் கூட்டுச் சதி செய்து வருமானத்திற்கு அதிகமாக சொத்து சேர்த்த சொத்து குவிப்பு வழக்கில் நான்காவது குற்றவாளியாகச் சேர்க்கப்பட்ட இளவரசி, பெங்களூரு சிறப்பு நீதிமன்றத்தால் தண்டிக்கப்பட்டு, பின்னர் மேல் முறையீட்டு வழக்கில் கர்நாடகா உயர்நீதிமன்றத்தால் விடுவிக்கப்பட்டார். பின்னர் கர்நாடகா அரசு, கர்நாடக உயர்நீதிமன்றத்தின் தீர்ப்பை இரத்து செய்யுமாறு இந்திய உச்சநீதிமன்றத்தில் மேல்முறையீடு செய்தது. 15 பிப்ரவரி 2017 அன்று உச்ச நீதிமன்றம், கர்நாடகா உயர்நீதிமன்ற தீர்ப்பை இரத்து செய்ததுடன், பெங்களூர் சிறப்பு நீதிமன்ற நீதிபதி ஜான் மைக்கேல் டி குன்ஹா அளித்த தீர்ப்பை ஏற்றுக்கொண்டு, இளவரசிக்கு நான்கு ஆண்டு சிறை தண்டனையும், 10 கோடி ரூபாய் அபராதமும் விதிக்கப்பட்டு, 16 பிப்ரவரி 2017 அன்று கர்நாடகா மாநில பரப்பன அக்ரகார மத்தியச் சிறைச்சாலையில் இளவரசியுடன் வி. கே. சசிகலா மற்றும் வி. என். சுதாகரனும் அடைக்கப்பட்டனர்.

மேற்கோள்கள்
-----------

1. ↑  பக்கம் 6 & 7
2. ↑  சொத்துக்குவிப்பு வழக்கில் சசிகலா உள்ளிட்ட 3 பேரும் குற்றவாளிகள்: 4 ஆண்டுகள் சிறை; ரூ.10 கோடி அபராதம்: உச்ச நீதிமன்றம் தீர்ப்பு
**தில்லையாடி சார்ந்தாரைக் காத்த நாதர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

அமைவிடம்
--------

திருக்கடையூருக்குக் கிழக்கில், திருவிடைக்கழி செல்லும் பாதையில் தில்லையாடி என்னுமிடத்தில் இக்கோயில் அமைந்துள்ளது. சாலையின் இடப்புறத்தில் கோயில் வளைவைக் காணலாம்.

இறைவன், இறைவி
-------------

இக்கோயிலில் உள்ள மூலவர் சார்ந்தாரைக்காத்தநாதர் என்றும் சரணாகத ரட்சகர் என்றும் அழைக்கப்படுகிறர். அண்டி வந்தோரைக் காத்தருள்வதால் இறைவன் அப்பெயரைப் பெற்றுள்ளார். இங்குள்ள இறைவி பெரியநாயகி ஆவார். திருமாலும், நவக்கிரகங்களில் சனீஸ்வரனும் வழிபட்ட தலமாகும்.

வரலாறு
------

சோழ மன்னன் ஒருவன் திருக்கடையூரிலுள்ள கோயிலைப் புதுப்பிப்பதற்கு அமைச்சருக்கு ஆணையிட்டதன் அடிப்படையில் அமைச்சர் இங்கும் திருப்பணி மேற்கொண்டார். தன்னைக் கேட்காமல் அமைச்சர் செய்ததையறிந்த மன்னர் அவருடைய கை கால்களை வெட்ட ஆணையிட்டதாகவும் அப்போது அமைச்சரின் பணியை ஏற்போம் என்று அசரீரியாக இறைவன் உரைத்ததாகவும் கூறுவர். ஐந்து நிலை ராஜகோபுரமும், திருச்சுற்றும் கொண்டு கோயில் அமைந்துள்ளது. இறைவி தனி சன்னதியில் உள்ளார்.

மேற்கோள்கள்
-----------

1. 1 2 3  திருக்கோயில்கள் வழிகாட்டி, நாகப்பட்டினம் மாவட்டம், தமிழ்நாடு அரசு இந்து சமய அறநிலையத்துறை, 2014
**நன்னீர் முத்துச் சிப்பி** (Freshwater pearl mussel) இருசொற் பெயரீடு *மார்கனிசிஃபெரா மார்கனிசிஃபெரா*, என்பது அருகிய இனமான ஒரு நன்னீர் சிப்பி ஆகும். இது இரட்டைச்சிப்பியான மெல்லுடலி நீர்வாழ் விலங்கு ஆகும். இது மாகன்சிபெரிடெசி குடும்பத்தைச் சேர்ந்தது ஆகும்.

இந்த இனத்திற்கு "நன்னீர் முத்துக் கருநீலச்சிப்பி" என்ற பெயர் அடிக்கடி பயன்படுத்தப்பட்டாலும், பிற நன்னீர் கருநீலச்சிப்பி இனங்களும் (எ.கா. மார்கரிடிஃபெரா ஆரிகுலேரியா) முத்துக்களை உருவாக்குகின்றன. மேலும் சில முத்துக்கள் பிறப்புக்கு பயன்படுத்தப்படுகின்றன. தற்காலத்தில் அதிகமாக வளர்க்கப்படும் முத்துச்சிப்பி *ஐரியொப்சிஸ்* இனம் ஆசியாவிலும், *அம்லிமா* சிற்றினம் வட அமெரிக்காவிலும், இவ்விரன்டும் குடும்பம் யூனியனிடே; வில் அடங்கும். யூனியோ பேரினத்தில் உள்ள இனங்களில் முத்துக்கள் காணப்படுகின்றன.

*மார்கனிசிஃபெரா மார்கனிசிஃபெரா*வின் ஓட்டின் உட்புரம் கெட்டியான நேக்ரெ (முத்து உற்பத்தியாகுமிடம்). இச்சிற்றினத்தால் சிறந்த தரமான முத்து, உருவாக்கப்படுவதாக வரலாறு கூறுகிறது.

மேற்கோள்கள்
-----------

1. ↑  Moorkens, E.; Cordeiro, J.; Seddon, M.B.; von Proschwitz, T.; Woolnough, D. (2018). "*Margaritifera margaritifera* ". *IUCN Red List of Threatened Species* **2017**: e.T12799A128686456.. பார்த்த நாள்: 13 September 2022.
**சோனி ராமசாமி** (*Sonny Ramaswamy*) (பிறப்பு 1952) இந்தியாவின் ஹைதராபாத்தில் ஒரு இந்திய அமெரிக்க விவசாய விஞ்ஞானி ஆவார். இவர் தற்போது கல்லூரிகள் மற்றும் பல்கலைக்கழகங்களுக்கான வடமேற்கு ஆணையத்தின் தலைவர் மற்றும் தலைமை நிர்வாக அதிகாரியாக பணியாற்றுகிறார். இவர் ஆறு ஆண்டு காலத்திற்கு (2012-2018) தேசிய உணவு மற்றும் வேளாண்மை நிறுவனத்தின் நிர்வாகியாக இருந்தார்.

### ஆரம்பகால வாழ்க்கை மற்றும் கல்வி

ராமசாமி பெங்களூரு வேளாண் அறிவியல் பல்கலைக்கழகத்தில் பயின்றார்.இவர் 1973 ஆம் ஆண்டில் வேளாண்மையில் இளங்கலைப் பட்டமும் , 1976 இல் விவசாய பூச்சியியலில் முதுகலை அறிவியல் (வேளாண்மை) பட்டமும் பெற்றார். பின்னர் ரட்ஜர்ஸ் பல்கலைக்கழகத்தில் பூச்சியியலில் முனைவர் பட்டம் பெற்றார். இவர் ஹார்வர்ட் பல்கலைக்கழகத்தில் நிர்வாக மேலாண்மை மேம்பாட்டு திட்டத்தை 2001 இல் முடித்தார்.

### தொழில்

1997 முதல் 2006 வரை கன்சாஸ் மாநிலம் பல்கலைக்கழகத்தில் பூச்சியியல் துறையின் தலைவராக ராமசாமி இருந்தார். அங்கு இவர் புகழ்பெற்ற பேராசிரியர் என்ற பட்டத்தை பெற்றார். பின்னர் பர்டூ பல்கலைக்கழக வேளாண் கல்லூரியின் இணை தலைவராக இருந்த இவர் 2006 முதல் 2009 வரை பல்கலைக்கழகத்தின் விவசாய ஆராய்ச்சித் திட்டங்களை இயக்கியுள்ளார்.

மார்ச் 9, 2012 அன்று ஜனாதிபதி பராக் ஒபாமா, ராமசாமியை அமெரிக்க வேளாண்மைத் துறையின் (யு.எஸ்.டி.ஏ) தேசிய உணவு மற்றும் வேளாண்மை நிறுவனத்தின் இயக்குநராக நியமிக்க தனது விருப்பத்தை அறிவித்தார்.

ஜூலை 1, 2018 நிலவரப்படி, கல்லூரிகள் மற்றும் பல்கலைக்கழகங்களுக்கான வடமேற்கு ஆணையத்தின் தலைவர் பதவியை இவர் ஏற்றுக்கொண்டார்.

### குடும்பம் மற்றும் தனிப்பட்ட வாழ்க்கை

ஒரேகான் மாநில பல்கலைக்கழகத்தின் கல்வித் திட்டங்கள், மதிப்பீடு மற்றும் அங்கீகாரம் ஆகியவற்றின் இயக்குநராக இருக்கும் கீதா என்.ராமசாமியை சோனி ராமசாமி திருமணம் செய்து கொண்டார்.  இவர்களது மகள் மேகா ராமசாமி கன்சாஸ் பல்கலைக்கழக மருத்துவ மையத்தில் உதவி பேராசிரியராக உள்ளார்.

வெளி இணைப்புகள்
---------------

* Official Curriculum Vitae

* Sonny Ramaswamy Chosen to Head NIFA

* Obama appoints Indian Americans to key administration posts

* Tom Shanower acting NIFA director

மேற்கோள்கள்
-----------

1. ↑  "Administrator of the National Institute of Food and Agriculture: Who Is Sonny Ramaswamy?". AllGov.com. March 10, 2012 அன்று பார்க்கப்பட்டது.
2. ↑  "President Obama Announces Intent to Appoint Dr. Sonny Ramaswamy as Director of USDA's National Institute of Food and Agriculture". United States Department of Agriculture. March 10, 2012 அன்று பார்க்கப்பட்டது.
3. ↑  "www.nwccu.org". 2020-04-09 அன்று மூலம் பரணிடப்பட்டது. 2021-07-08 அன்று பார்க்கப்பட்டது.
4. ↑  "Introduction from the new Dean OSU: Sonny Ramaswamy". Oregon State University. March 10, 2012 அன்று பார்க்கப்பட்டது.
5. ↑  "Director Gita N. Ramaswamy". Oregon State University. March 10, 2012 அன்று பார்க்கப்பட்டது.
6. ↑  "Adjunct Assistant Professor Megha Ramaswamy". University of Kansas Medical Center. March 10, 2012 அன்று பார்க்கப்பட்டது.
நீர்த்துறை
சுவீடிய குடிநீர் குழாய்
**நன்னீர்** என்பது, உப்புக்களும், வேறு திண்மப் பொருட்களும் மிகவும் குறைந்த அளவில் கரைந்துள்ள நீர் ஆகும். இது ஒரு முக்கியமான மீளத்தக்க வளமாகும். உலகின் உயிர் வாழ்க்கைக்கு இன்றியமையாத இது, குடித்தல், வேளாண்மைக்கான நீர்ப்பாசனம் உட்படப் பல தேவைகளுக்கு மனிதர்களால் பயன்படுத்தப்படுகின்றது.

வரைவிலக்கணம்
------------

ஆயிரத்துக்கு, 0.5 பகுதி கரைந்த உப்புக்களைக் (புளோரைடு) கொண்டுள்ள நீரே நன்னீர் என வரைவிலக்கணம் கூறப்படுகின்றது.. இந்தியாவில் 19 மாநிலங்களில், குடிநீரில் புளோரைடு உப்புகள் 10.5 விழுக்காடு உள்ளதால், அவை குடிக்கத் தகுதியற்ற நன்னீராக உள்ளது. ஏரிகள், ஆறுகள், சில இடங்களிலுள்ள நிலத்தடி நீர் என்பவற்றிலிருந்து நன்னீர் பெறப்படுகின்றது. நன்னீருக்கான மிக முக்கியமான மூலம் மழையாகும்.

கடலுக்கருகில் நன்னீர்
---------------------

கடலுக்கருகில் கிணறு தோண்டினால் உவர்நீரே கிடைக்க வேண்டும் என்று கருத வாய்ப்புண்டு. ஆனால் கடற்கரையிலும் நிலத்தடி நன்னீர் இருக்குமாயின் கடற்கரையிலும் நன்னீரைப் பெற முடியும். இதற்கான காரணம், நன்னீரின் அடர்த்தி உவர் நீரை விடக் குறைவாதலால் அது கடல் நீருக்கு மேலே மிதப்பதாகும்.

குறிப்புகள்
-----------

1. ↑  "Groundwater Glossary". 2006-03-27. 2006-04-28 அன்று மூலம் பரணிடப்பட்டது. 2006-05-14 அன்று பார்க்கப்பட்டது.
2. ↑  இந்தியாவின் 19 மாநிலங்களில் அபாயகரமான குடிநீர்
**கும்பகோணம் காளஹஸ்தீஸ்வரர்சுவாமி கோயில்** தமிழ்நாட்டில் தஞ்சாவூர் மாவட்டம், கும்பகோணம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் காளஹஸ்தீஸ்வரர், ஞானாம்பிகை சன்னதிகளும், துர்க்கை, விநாயகர், முருகன், தெட்சிணாமூர்த்தி உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி மூன்று காலப் பூசைகள் நடக்கின்றன. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது. மாசி, புரட்டாசி, ஐப்பசி மாதம் மகம், நவராத்திரி, தீபாவளி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தில்லுக்கு துட்டு** (Dhilluku Dhuddu) 2016 ஆம் ஆண்டு சந்தானம் மற்றும் அஞ்சல் சிங் நடிப்பில், ராம்பாலா இயக்கத்தில், ஸ்ரீ தேனாண்டாள் பிலிம்ஸ் தயாரிப்பில், தமன் இசையில் வெளியான தமிழ் திரைப்படம். இப்படத்தின் வணிகரீதியான வெற்றியைத் தொடர்ந்து இதன் இரண்டாம் பாகமான தில்லுக்கு துட்டு 2 திரைப்படம் 2019 ஆம் ஆண்டு வெளியானது.

கதைச்சுருக்கம்
--------------

குமார் (சந்தானம்) மற்றும் காஜல் (அஞ்சல் சிங்) பள்ளியில் ஒன்றாகப் படித்தவர்கள். காஜலின் தந்தை (சௌரப் சுக்லா) குமாரின் மாமா மோகன் (கருணாஸ்) வாங்கிய வாகனக்கடனுக்கான தவணையை செலுத்தாததால் அந்த வாகனத்தை பறிமுதல் செய்கிறார். இதனால் காஜலின் வீட்டுக்குள் திருடர்களைப் போல் நுழையும் குமார் மற்றும் மோகனைப் பிடித்துக் காவல்துறையிடம் ஒப்படைக்கிறாள் காஜல். மறுநாள் குமாரின் தந்தை (ஆனந்த்ராஜ்) காஜலின் தந்தையை மிரட்டுவதால் அவர்கள் மீது கொடுத்த புகாரைத் திரும்பப்பெறுகிறார். விடுதலையாகும் இருவரும் தங்களை சிறையிலடைக்கக் காரணமான காஜலையும் அவள் தந்தையையும் பழிவாங்க காஜலைக் கடத்துகிறார்கள். குமாரைத் தன் பள்ளித்தோழன் என்று அறிந்துகொள்ளும் காஜல் அவனைக் காதலிக்கிறாள். குமாரும் காஜலைக் காதலிக்கிறான்.

இவர்களின் காதலைப் பற்றி அறியும் காஜலின் தந்தை அவளுக்குத் திருமண ஏற்பாடு செய்கிறார். அதை தடுத்து நிறுத்துகிறான் குமார். இதனால் குமாரைக் கொல்ல ஸ்கெட்ச் மணியை (இராசேந்திரன்) ஏற்பாடு செய்கிறார். சிவன்கொண்டமலையில் உள்ள மர்மங்கள் நிறைந்த மாளிகைக்கு குமாரையும் அவர்கள் குடும்பத்தினரையும் அழைத்துச் சென்று அனைவரையும் கொன்றுவிட்டு, அவர்களை அங்குள்ள பேய் கொன்றுவிட்டதாக மற்றவர்களை எளிதாக நம்ப வைக்கலாம் என்று மணி யோசனை கூறுகிறான். அந்த யோசனையை ஏற்று குமார் - காஜல் இருவருக்கும் திருமணம் செய்துவைப்பதாக பொய் சொல்லி குமாரையும் அவன் குடும்பத்தினரையும் சிவன்கோண்டமலை மாளிகைக்கு அழைத்துச் செல்கிறார் காஜலின் தந்தை. அவர்களின் வேலைக்காரர்களாக மணியும் அவனது ஆட்களும் வருகின்றனர். தன்னைக் கொல்வதற்கு மணி மற்றும் ஆட்கள் முயற்சி செய்வதை அறிகிறான் குமார். அந்த மாளிகையில் இருக்கும் பேய் காஜலின் உடலுக்குள் நுழைகிறது. குமார் அனைத்துப் பிரச்சனைகளிலும் எப்படி வெற்றி பெற்றான் என்பது மீதிக்கதை.

நடிகர்கள்
---------

* சந்தானம் - குமார்
* அஞ்சல் சிங் (சனாயா) - காஜல்
* கருணாஸ் - மோகன்
* ஆனந்த்ராஜ் - குமாரின் தந்தை
* சௌரப் சுக்லா - காஜலின் தந்தை
* இராசேந்திரன் - ஸ்கெட்ச் மணி
* சாவி சர்மா
* டி. எம். கார்த்திக்
* கணேஷ்கர்
* மயில்சாமி
* சிங்கமுத்து
* லொள்ளு சபா மனோகர்
* பேபி ஸ்வாக்சா
* லொள்ளு சபா மாறன் - ஆசிரியர்
* அசோக் ராஜா (நடன இயக்குனர்) - சிறப்புத் தோற்றம்

இசை
---

படத்தின் பாடல்களுக்கு இசையமைத்தவர் தமன். பின்னணி இசையமைத்தவர் கார்த்திக் ராஜா.

|  |  |
| --- | --- |
| பாடல் வரிசை |  |
| # | பாடல் | பாடகர்கள் | நீளம் |  |
| 1. | "தில்லுக்கு துட்டுன்னுதான்"   | தீபக், எம்.எம். மோனிஷா | 03:32 |
| 2. | "காணாமல் போன காதல்"   | நிவாஸ், சஞ்சனா கல்மஞ்சே | 03:17 |
| 3. | "சிவன் மகன்டா"   | சாய்சரண், தீபக், நிவாஸ், சோழர் சாய், நவீன், சந்தியா | 04:14 |
| **மொத்த நீளம்:** | **11:03** |  |

வசூல்
-----

படம் வெளியான முதல் நான்கு நாட்களில் ரூ. 12 கோடி வசூல் செய்தது.

மேற்கோள்கள்
-----------

1. ↑  "தில்லுக்கு துட்டு".
2. ↑  "தில்லுக்குத்துட்டு".
3. ↑  "வெற்றி".
4. ↑  "வெற்றி".
5. ↑  "வெற்றி". 2017-08-10 அன்று மூலம் பரணிடப்பட்டது. 2019-03-23 அன்று பார்க்கப்பட்டது.
6. ↑  "தில்லுக்கு துட்டு 2".
7. ↑  "வசூல்".

வெளி இணைப்புகள்
---------------

* தில்லுக்கு துட்டு
**நேபாளதேசம்**  பாஞ்சாலதேசத்திற்கு வடமேற்கிலும், கோசலதேசத்திற்கு வடக்கிலும், ஆரட்டதேசத்திற்கு மேற்கிலும் இமயமலையின் தெற்கிலும், அகன்று விசாலமாக பரவி இருந்த தேசம்.

இருப்பிடம்
----------

இந்த தேசத்தில் பூமி முழுவதும் எப்பொழுதும் இடைவிடாத பனி, மழை, குளிர் இவைகள் அதிகமாக இருக்கும். இந்த தேசத்திற்கு கிழக்கு பாகத்திலே **ஆயவர்கம்** என்ற ஓர் உபதேசமுண்டு.

மலை, காடு, விலங்குகள்
---------------------

இந்த தேசத்திற்கு நடுவில் **தவளகிரி** என்ற பெரிய மலையும், குன்றுகளும், அடர்ந்த காடுகளாலும், பெரியமலைகளினாலும், சூழப்பட்டுள்ளதால், இதை மலை நாடு என்றே அழைப்பதுண்டு. இத்தேசத்தின் காடுகளில் வெள்ளைக் குதிரைகளும், வெண்மை ஆடுகளும் கொடிய காட்டு விலங்குகளும் அதிகம் உண்டு.

நதிகள்
------

இந்த நேபாளதேசத்தின் கிழக்கிலும், ஆரட்டதேசத்திற்கு மேற்கிலும், இமயமலையிலிருந்து உருவாகி தெற்கு நோக்கி ஓடுகிற நதி **கௌசிகீ** இந்த தேசத்தை செழிக்க வைக்கின்றது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 198 -
மொழியொன்றின் இலக்கணத்தில், பேசுபவர், யாருக்குப் பேசப்படுகிறதோ அவர், இவர்கள் அல்லாத பிறர் ஆகியோர் தொடர்பில் வேறுபாடுகளைக் காட்டும் இலக்கணக் கூறு இடம் எனப்படுகிறது. இது **தன்மை**, முன்னிலை, படர்க்கை எனும் மூன்று வகைப்படும். பேசுபவர் அல்லது எழுதுபவர் தன்னையோ, தன்னையும் உள்ளடக்கிய பலரையோ குறிப்பிடப் பயன்படுத்தும் சொற்கள் தன்மை என்பதனுள் அடங்கும்.

பெயர்ச் சொற்கள்
---------------

தமிழில் உள்ள பெயர்ச் சொற்களில் பின்வருவன தன்மைச் சொற்களாகும்.

* நான் - (ஒருமை)
* யான் - (ஒருமை)
* நாம் - (பன்மை)
* யாம் - (பன்மை)
* நாங்கள் - (பன்மை)
* யாங்கள் - (பன்மை)

### வேற்றுமை உருபேற்றம்

வேற்றுமை உருபுகளை ஏற்கும்போது மேற்படி சொற்களில் ஏற்படும் மாற்றங்கள் கீழ்வரும் அட்டவணையில் காணப்படுகின்றது.

| வேற்றுமை | உருபு | சொல் |
| --- | --- | --- |
| **1** | - | நான் | நாம் | நாங்கள் |
| **2** | ஐ | என்னை | எம்மை | நம்மை | எங்களை |
| **3** | ஆல் | என்னால் | எம்மால் | நம்மால் | எங்களால் |
| **4** | கு | எனக்கு | எமக்கு | நமக்கு | எங்களுக்கு |
| **5** | இன் | என்னின் | எம்மின் | நம்மின் | எங்களின் |
| **6** | அது | எனது | எமது | நமது | எங்களது |

### வினைச் சொற்கள்

தமிழில் வினைச் சொற்களும் இடம் குறிக்கும் விகுதிகளை ஏற்று மாற்றம் பெறும். இவற்றுள் தன்மை சுட்டும் சொற்கள் இறந்த காலம், நிகழ் காலம், எதிர் காலம் ஆகியவற்றில் அடையும் மாற்றங்கள் கீழே தரப்பட்டுள்ளன.

| - | இறந்த காலம் | நிகழ் காலம் | எதிர் காலம் |
| --- | --- | --- | --- |
| **ஒருமை** | செய்தேன் | செய்கிறேன் | செய்வேன் |
| **பன்மை** | செய்தோம் | செய்கிறோம் | செய்வோம் |
**நன்னிலம் ஊராட்சி ஒன்றியம்** , இந்தியாவின் தமிழ்நாட்டின்  திருவாரூர் மாவட்டத்தில் உள்ள பத்து ஊராட்சி ஒன்றியங்களில் ஒன்றாகும். நன்னிலம் ஊராட்சி ஒன்றியம் 48 ஊராட்சி மன்றங்களை கொண்டுள்ளது. நன்னிலம் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் நன்னிலத்தில் இயங்குகிறது.

மக்கள் வகைப்பாடு
----------------

2011 ஆம் ஆண்டு இந்திய மக்கள் தொகை கணக்கெடுப்பின் படி, நன்னிலம் ஊராட்சி ஒன்றியத்தின் மொத்த மக்கள் தொகை 1,00,999 ஆகும். அதில் பட்டியல் இன மக்களின் தொகை 37,164 ஆக உள்ளது. பட்டியல் பழங்குடி மக்களின் தொகை 25 ஆக உள்ளது.

ஊராட்சி மன்றங்கள்
-----------------

நன்னிலம் ஒன்றியத்தில் உள்ள 48 கிராம ஊராட்சி மன்றங்களின் விவரம்;

விசலூர் • வேலங்குடி • வீதிவிடங்கன் • வடகுடி • வாழ்க்கை • உபயவேதாந்தபுரம் • திருவாஞ்சியம் • திருமீயச்சூர் • திருக்கொட்டாரம் • திருகண்டீஸ்வரம் • தட்டாத்திமூலை • தலையூர் • சொரக்குடி • சிறுபுலியூர் • செருவளூர் • சேங்கனூர் • செம்பியநல்லூர் • சலிப்பேரி • ரெட்டகுடி • போழகுடி • பில்லூர் • பாவட்டகுடி • பருத்தியூர் • பண்டாரவாடை • பனங்குடி • நாடாகுடி • முடிகொண்டான் • மூங்கில்குடி • மூலங்குடி • மேனாங்குடி • மகாராஜபுரம் • மகிழஞ்சேரி • குவளைக்கால் • குருங்குளம் • கோவில்திருமாளம் • கொட்டூர் • கொத்தவாசல் • கொல்லாபுரம் • கீரனூர் • கீழ்க்குடி • காளியாகுடி • கடுவங்குடி • கடகம் • ஆனைக்குப்பம் • அன்னதானபுரம் • ஆலங்குடி • அகரதிருமாளம் • அச்சுதமங்கலம்

வெளி இணைப்புகள்
---------------

* திருவாரூர் மாவட்டத்தின் 10 ஊராட்சி ஒன்றியங்களின் வரைபடம் பரணிடப்பட்டது 2015-07-08 at the வந்தவழி இயந்திரம்

இதனையும் காண்க
--------------

* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

மேற்கோள்கள்
-----------

1. ↑  திருவாரூர் மாவட்ட ஊராட்சி ஒன்றியங்கள்
2. ↑  நன்னிலம் ஊராட்சி ஒன்றியத்தின் கிராம ஊராட்சிகள்

| * பா
* உ
* தொ
திருவாரூர் மாவட்டம் |
| --- |
| மாவட்ட தலைநகரம் | திருவாரூர் |
| வட்டங்கள் | குடவாசல் வட்டம் **·** மன்னார்குடி வட்டம் **·** நன்னிலம் வட்டம்  **·**  நீடாமங்கலம் வட்டம் **·** திருத்துறைப்பூண்டி வட்டம் **·** திருவாரூர் வட்டம் **·** வலங்கைமான் வட்டம்  **·**  கூத்தாநல்லூர் வட்டம் |
| ஊராட்சி ஒன்றியங்கள் | மன்னார்குடி **·** திருவாரூர் **·** திருத்துறைப்பூண்டி **·** வலங்கைமான் **·** குடவாசல் **·** நன்னிலம் **·** நீடாமங்கலம் **·** கொரடாச்சேரி **·** முத்துப்பேட்டை **·** கோட்டூர் |
| நகரங்கள் | மன்னார்குடி **·** திருவாரூர் **·** கூத்தாநல்லூர் **·** திருத்துறைப்பூண்டி |
| ஆறுகள் |  கோரையாறு **·** வேலாறு **·** வேனாறு **·** வெட்டாறு  |
| பேரூராட்சிகள் | குடவாசல் **·**  கொரடாச்சேரி **·**  முத்துப்பேட்டை **·** நன்னிலம் **·**  நீடாமங்கலம் **·**  பேரளம் **·**  வலங்கைமான் |
| சட்டமன்றத் தொகுதிகள் |  நன்னிலம் **·**  திருவாரூர்  **·** திருத்துறைப்பூண்டி(தனி)  **·**  மன்னார்குடி  |
| திருவாரூர் மாவட்ட இணையதளம் |  |
இந்தியாவில் கடலூர் மாவட்டத்தில் உள்ள சிதம்பரம் நகரின் புறநகர்ப் பகுதியில் அமைந்துள்ளது. இது ஒரு இந்து கோவில். 1229 மற்றும் 1278 க்கு இடைப்பட்ட சோழ மன்னர் கோப்பெருஞ்சிங்கனால் கட்டப்பட்டது.

சிதம்பரம் நகரின் புறநகர்ப்பகுதியில் இந்த கோயில் அமைந்துள்ளது. காளி தேவி, சிவனின் நடனப் போட்டியில் சிவன் தோற்ற பிறகு, இங்கு சென்றார் என்று புராணக்கதை கூறுகிறது. 'சிவம்' (சிவபெருமான்) அல்லது சக்தி (பார்வதி) இவர்களில் மேலானவர் யார் என்று ஒரு வாதம் வந்தது. இதனால் சிவன், விஷ்ணு, பிரம்மா மற்றும் பிற தெய்வங்களின் முன் சிதம்பரத்தில் ஒரு நடன நிகழ்ச்சி நடத்திப்பட்டது. அவர்கள் நடனம் ஆடுகையில், சிவன் தோற்கடிக்கப்பட்டார்.ஆனால் சிவன் "ருத்ர தாண்டவா" என்ற நடனம் முழுமையாக அறிந்திருந்ததால், அவரது தலையின் மேலே காலை தூக்கி வைத்து ஆடினார். இந்த "ருத்ர தாண்டவா" என்பது ஒரு வகை நடனம் ஆகும். பொதுவாக நாட்டுபுற பெண்கள் அடக்கம் மற்றும் கூச்ச சுபாவம் உள்ளவர்கள். ஆகையால் பார்வதிக்கு இந்த தோரணையில் சமமாக நன்றாக நடனம் ஆட முடியவில்லை. அவரது தோல்வியை ஒப்புக்கொண்டார். அவரது அகந்தையைக் கட்டுப்படுத்தவும் சிவாம் மற்றும் சக்தி இருவருக்கும் சமமானவர்கள் மற்றும் முக்கியத்துவம் வாய்ந்த ஒரு பாடம் கற்பிக்கவும் நகரத்தின் எல்லைகளுக்கு வெளியே செல்ல வேண்டியிருந்தது.'தில்லை காளி' உக்ரமான ஒரு தெய்வம். இந்த உக்ரம் பிரம்மாவால் சாந்தி வேதம் மூலம் சமாதானப்படுத்தப்பட்டது, மேலும் அவளையே புகழ்ந்தார். பிரம்மா 'காளி' தவம் காரணமாக ஆனது. எனவே, இந்த கோவிலில் அம்மன் தெய்வம் நான்கு முகங்களுடன் காட்சியளிக்கிறது.

சென்னை சர்வதேச விமான நிலையத்திலிருந்து சிதம்பரம் 245 கி.மீ. [திருச்சி, மதுரை, சென்னை]

மேற்கோள்
--------

^ வி, மீனா (1974) வரை செல்லவும். தென்னிந்தியாவிலுள்ள கோவில்கள் (1st ed.). கன்னியாகுமரி: ஹரிகுமார் ஆர்ட்ஸ். ப. 41.
***வித்யாவினோதினி*** (Vidyavinodini) என்பது கொச்சி இராச்சியத்தில் இருந்த (இப்போது இந்தியாவின் ஒரு பகுதி) திரிச்சூரில் இருந்து வெளியிடப்பட்ட மலையாள மொழி மாத இலக்கிய இதழாகும்.  1889 ஆம் ஆண்டு நவம்பர் மாதத்தில் வெளியிடத் தொடங்கி 1902 ஆம் ஆண்டு மார்ச்சு மாதம் வரை தொடர்ந்து வெளியிடப்பட்டது.

வரலாறு
------

வித்யாவினோதினி அச்சகம் 1886 ஆம் ஆண்டில் நிறுவப்பட்டது (மலையாள சகாப்தம் 1062). வி.சுந்தரய்யர் & சன்சு உரிமையாளர்களான வி.சுந்தரய்யர் மற்றும் அவரது மகன் விசுவநாதய்யர் ஆகியோரால் இவ்வச்சகம் நடத்தப்பட்டது.  சி.பி.அச்சுத மேனனை ஆசிரியராகவும், விசுவநாதய்யரை மேலாளராகவும் வைத்து 1889 ஆம் ஆண்டு வித்யாவினோதினி இதழைத் தொடங்கினார்கள். ஆரம்பத்தில் இதழ் திருச்சூரில் உள்ள கல்பத்ருமம் அச்சகத்திலும், பின்னர் 1900 ஆம் ஆண்டு முதல் வித்யாவினோதினி அச்சகத்திலும் அச்சிடப்பட்டது.

*வித்யாவினோதினியின்* முதல் இதழ் நவம்பர் 1889 இல் வெளியிடப்பட்டது. மலையாளத்தின் முதல் இதழான *வித்யா விலாசினி*, அந்த நேரத்தில் வெளியிடுவதை நிறுத்தியது. இது *வித்யாவினோதினிக்கு* விரைவில் அப்பகுதியில் தன்னை ஒரு சக்தியாக நிலைநிறுத்திக் கொள்ள உதவியது.  *வித்யாவினோதினி* இதழால் ஒரு தசாப்தத்திற்கும் மேலாக கேரளாவின் இலக்கிய, பண்பாட்டு மற்றும் அறிவியல் துறைகளில் பங்களிக்க முடிந்தது. இந்த இதழ் 150 இதழ்களை (பன்னிரெண்டு ஆண்டுகள் மற்றும் ஆறு இதழ்கள்) வெளியிட்டது. 1902 ஆம் ஆண்டு மார்ச் மாதத்தில் வெளியீடு நிறுத்தப்பட்டது. இதழ் தன் இறுதி ஆண்டுகளில் அதன் பெயரை *வித்யாவினோதினி வக்தவு* என மாற்றியது.

1898 ஆம் ஆண்டு சி.பி. அச்சுத மேனன் பதவி விலகிய பிறகு, அப்பு நெடுங்கடி, டி.கே. கிருட்டிண மேனன்,  மற்றும் பள்ளியில் கோபால மேனன் ஆகியோரும் *வித்யாவினோதினியின்* ஆசிரியர்களாகப் பணியாற்றினர்.

வித்யாவினோதினி வெறும் இலக்கிய *இதழ் மட்டுமல்ல.* மாறாக வரலாறு, கலாச்சாரம், நிதி, விவசாயம் மற்றும் அறிவியல் ஆகிய துறைகளையும் உள்ளடக்கியிருந்தது. இயற்கை அறிவியலில் நிபுணத்துவம் பெற்ற சி.எசு.கோபால பணிக்கர், *வித்யாவினோதினியின்* முதன்மை அறிவியல் நிருபராக இருந்தார். இறுதியாக பள்ளியில் கோபால மேனனுக்குச் சொந்தமான இதழ் மார்ச் 1902 இல் இயங்குவதை நிறுத்தியது. வித்யாவினோதினியின் இடம் கொச்சின் *எச்.எச்.ராமவர்மா* அப்பன் தம்புரான் சொந்தமாக நடத்தி வந்த *ரசிக ரஞ்சினி* என்ற மாத இதழால் நிரப்பப்பட்டது.

ட்ரிவியா
--------

மலையாளத்தின் முதல் சிறுகதையான "வசனவிகிருதி ". பிப்ரவரி 1891 ஆம் ஆண்டின் பிப்ரவரி மாத *வித்யாவினோதினியில் வெளியானது.* (தொகுதி 2 இதழ் 3).

மேற்கோள்கள்
-----------

1. 1 2  Shaji A. (2017). *Politicisation of Caste Relations in a Princely State: Communal Politics in Modern Travancore (1891–1947)*. Gurgaon: Zorba Books. பக். 57.
2. 1 2 3  T. K. Krishna Menon (1939). *A Primer of Malayalam Literature*. New Delhi: Asian Educational Services.
3. ↑  Bellary Shamanna Kesavan (1985). *History of Printing and Publishing in India: A Story of Cultural Re-awakening · Volume 2*. New Delhi: National Book Trust.
குன்றில் உள்ள ஒரு சமண சிற்பம்
**ஒசூர் வெங்கட்ரமண சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், ஒசூர் நகரில் அமைந்துள்ள பெருமாள் கோயிலாகும்.

குன்று
------

இக்கோயில் ஒசூர் நகரின் வெங்கடேஸ் நகர் என்றபகுதியில் உள்ள ஒரு குன்றின் மீது அமைந்துள்ளது. இந்த மலையில் சமணத் தீர்த்தங்கரர் சிற்பங்களும் சிவச் சின்னங்களும் நிறைந்துள்ளன. மேலும் இந்தக் குன்றில் சமணத் துறவிகள் வாழ்ந்தற்கான சுவடுகள் காணப்படுகின்றன. இந்தக் குன்றில் உள்ள கல்வெட்டுகள் வாயிலாக இங்கு பாரீசுவ ஜீனாலயம் என்ற ஒரு சமணக் கோயில் இருந்ததாக தெரியவருகிறது.

கோயில் அமைப்பு
--------------

இக்கோயிலுக்கு 90 அடி நீள அகலத்தில் மதில்சுவர் அமைக்கப்பட்டுள்ளது. கோயிலுக்கு கிழக்கு நோக்கி வாயில் உள்ளது. மகா மண்டபத்துக்கு முன்பாக மூன்று நிலை இராசகோபுரம் அமைக்கப்பட்டுள்ளது. மேலும் பரம்பத வாயிலிலும் மூன்று நிலை இராசகோபுரம் அமைக்கப்பட்டுள்ளது. வாயிலை அடுத்து 21 அடி உயர விளக்குக்கம்பம் நிறுவப்பட்டுள்ளது. அதை அடுத்துள்ள முகமண்டபமானது நான்கு தூண்களுடன் அமைக்கப்பட்டுள்ளது. இந்த மண்டபத்தில் பலிபீடமும், கருடாழ்வார் சிலையும் அமைந்துள்ளன. அர்த்த மண்டபத்தை அடுத்துள்ள கருவறையில் பூதேவி, ஸ்ரீதேவியுடன் வெங்கட்ரமணர் நின்ற கோலத்தில் காட்சியளிக்கிறார். கோயில் பிரகாரத்தில் பஞ்சலிங்க சந்நிதி, சண்டிகேசுவரர் சந்நிதி, பிரசன்ன பார்வதி சந்நிதி ஆகியவை அமைந்துள்ளன. வடமேற்கில் சீதைகுளம் உள்ளது. கோயில் தலமரமான அரசமரத்தின் அடியில் விநயகர் உள்ளார். தெற்கு வாயிலின் அருகே அனுமன் சந்நிதி உள்ளது.

திருக்குளம்
-----------

இங்கு உள்ள திருக்குளம் சீதை குளம் என அழைக்கப்படுகிறது. இராமனும், சீதையும் தங்கள் பயணத்தின்போது இங்கு தங்கியதாகவும், அப்போது சீதைக்கு ஏற்பட்ட தாகத்தைத் தணிக்க இராமன் அம்புவிட்டு இக்குளத்தை உருவாக்கியதாக ஒரு கதை சொல்லப்படுகிறது.

பூசைகள்
-------

இக்கோயிலில் ஒவ்வொரு சனிக்கிழமைகளிலும் சிறப்பு வழிபாடு நடத்தப்படுகிறது. குறிப்பாக புரட்டாசி சனிக் கிழமைகளில் சிறப்பாக வழிபாடு நடைபெறுகிறது. மேலும் வைகுண்ட ஏகாதசி, தனூர் மாத பூசை ஆகியவை சிறப்பாக செய்யப்படுகின்றன. மாதந்தோறும் திருவோண நட்சத்திரத்தன்று சிறப்பு பூசைகள் செய்யப்படுகின்றன.

மேற்கோள்கள்
-----------

1. ↑  எஸ்.கே.ரமேஷ் (29 அக்டோபர் 2016). "ஓசூர் வெங்கடபெருமாள் கோயிலில் 12-ம் நூற்றாண்டு சமண கல்வெட்டுகள், சிற்பங்கள் கண்டுபிடிப்பு". *செய்தி*. தி இந்து. 30 அக்டோபர் 2016 அன்று பார்க்கப்பட்டது.
2. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 120-123.
**நேபாள மக்கள் இயக்கம், 1990** ( **1990 People's Movement**) (நேபாளி: **जनआन्दोलन** (Jana Andolan)) நேபாளத்தின் ஷா வம்ச மன்னர்களின் முடியாட்சி மற்றும் அரசியல் கட்சிகள் சார்பற்ற தேசியப் பஞ்சாயத்து ஆட்சி அமைப்பை அகற்றி, அரசியல் அமைப்புச் சட்டத்திற்குட்பட்ட பல அரசியல் கட்சிகள் கொண்ட ஜனநாயக ஆட்சியை நிறுவிட வலியுறுத்தி நேபாளி காங்கிரஸ் உள்ளிட்ட அனைத்து இடதுசாரி முன்னனி அரசியல் கட்சிகள் நடத்திய போராட்டம், 18 பிப்ரவரி 1990 முதல் 8 ஏப்ரல் 1990 முடிய நடைபெற்றது.   நேபாள மன்னருக்கு எதிராக தொடர் போராட்டங்கள் நடைபெற்றது.  இப்போராட்டத்தின் விளைவாக இடதுசாரி கட்சிகள் ஒன்றிணைந்து, நேபாள கம்யுனிஸ்ட் கட்சி (மார்க்சிஸ்ட்-லெனினிஸ்ட் ஒன்றியம்) எனும் புதிய அரசியல் கட்சி உதயமானது. 

இப்போராட்டங்களை நசுக்குவதற்காக, மன்னரின் கைப்பாவையான, அரசியல் கட்சிகள் சார்பற்ற தேசியப் பஞ்சாயத்து ஆட்சியினர், 17 பிப்ரவரி 1990 அன்று, அனைத்து அரசியல் கட்சிகளின் தேசிய மற்றும் மாவட்டத் தலைவர்களை கைது செய்து சிறையில் அடைத்ததுடன், நாட்டில் அனைத்து அரசியல் கட்சிகளையும் தடை செய்தது. மேலும் அனைத்து ஊடகங்களின் செய்திகளும் தணிக்கை செய்த பிறகே வெளியிடப்பட்டது. செய்தித் தொடர்புகள் துண்டிக்கபப்ட்டது. 

பிப்ரவரி இறுதியில் பக்தபூர் நகரத்தில் காவல்துறையினர் போராட்டக்காரர்களை சுட்டதில் 12 பேர் கொல்லப்பட்டனர். இதனால் ஜனநாயக அமைப்புக்கான போராட்டங்கள் நாடு முழுவதும் கலவரமாக மாறியதால், அனைத்து வணிக, கல்வி, தொழிற்சாலைகள், அலுவலகங்கள் மூடப்பட்டது. 

நேபாளத்தின் தேசியத் தலநகரம் காட்மாண்டு மற்றும் அதன் சுற்றியுள்ள நகரங்களிலும் போராட்டம் பரவியது. ஏப்ரல் துவக்கத்தில் இராணுவம் லலித்பூரில் போராட்டக்காரர்களை சுட்டதால், கோபமடைந்த 2,00,000 போராட்டக்காரர்கள் காட்மாண்டுவை நோக்கி படையெடுத்தனர். 

இறுதியாக நேபாள மன்னர் பிரேந்திரா போராட்டக்கார்களின் கோரிக்கைகளை ஏற்றார். போராட்டம் திரும்பப் பெறப்பட்டது. 8 ஏப்ரல் 1990ல் நேபாள அரசியல் கட்சிகள் மீதான தடையை நீக்கப்பட்டது.  19 ஏப்ரல் 1990ல் நேபாளி காங்கிரஸ் கட்சியின் நேபாள பிரதம அமைச்சர் கிருஷ்ண பிரசாத் பட்டாராய் தலைமையில் புதிய அரசியல் அமைப்பு நிர்ணய மன்றம் அமைக்கப்பட்டது. நேபாளத்தில் மன்னரின் இறுதி முடிவுக்குட்பட்ட நேபாள அரசியல் அமைப்புச் சட்டம் இயற்றபட்டு, பல அரசியல் கட்சிகள் கொண்ட நாடாளுமன்றம் அமைக்கப்பட்டது.

இதனையும் காண்க
--------------

* நேபாள மக்கள் புரட்சி
* நேபாள காலக் கோடுகள்
* நேபாள பிரதம அமைச்சர்கள்
* நேபாள தேசியப் பஞ்சாயத்து

மேற்கோள்கள்
-----------

1. ↑  Nepalese force king to accept democratic reform, 'Jana Andolan' (People's Movement), 1990
2. ↑  "HIMAL SOUTHASIAN | March - April 2006". 2006-05-07 அன்று மூலம் பரணிடப்பட்டது. 2018-01-31 அன்று பார்க்கப்பட்டது.
3. 1 2 3 4  "People Movement I".
4. 1 2 3 4  "Resistance and the State: Nepalese Experiences".

மேலும் படிக்க
-------------

* Baral, Lok Raj (January 1994), "The Return of Party Politics in Nepal", *Journal of Democracy*, **5**: 121–133, doi:10.1353/jod.1994.0012
**கட்டட அடித்தளம்** என்பது கட்டடத்தைப் பூமியில் தாங்க்கூடிய கட்டிடத்தில் மிக முக்கியமான பகுதி இது பூமியில் புதைந்த நிலையில் பெரும் பகுதியும், பூமிக்கு வெளியில் சிறுபக்தியும் பெரும்பாலும் அமைந்திருக்கும். நமக்கு கால்களின் பலம் எவ்வளவு முக்கியமானதோ அதுபோல் கட்டிடத்தின் அடித்தளம் ஆகும். பெரிய கட்டடங்களுக்கு அடித்தளம் திறமைமிக்க பொறியாளர்களைக் கொண்டு வடிவமைக்கப்படுகிறது.

நிலப் பரிசோதனை
--------------

நிலப் பரிசோதனை என்பது வீடுகட்டக்கூடிய நிலம் கட்டுமானத்திற்கு உகந்ததா எனச் சோதனை செய்வது ஆகும். இதுவே முதல் கட்டப்பணி ஆகும்.

### வகைகள்

குறுமணல் வகை கடற்கரையை ஒட்டியபகுதிகளில் காணப்படும் வகையாகும். இவ்வகை நிலங்களில் உறுதியான இறுகிய அமைப்பு நிலத்திற்கு 5அடி முதல்10அடி வரை தோண்ட வேண்டியிருக்கும் பூமிக்கு மேல்கட்டிடத்தின் உயரம் மற்றும் எத்தனை அடுக்குகள் கட்டவிருக்கிறீர்கள் என்பதைப் பொறுத்து பூமிக்குக் கீழ் செல்லும் ஆழம் புட்டிங் எனச் சொல்லப்படுவதின் அகலம் 'உயரம் தீர்மானிக்கப்படும் இந்தப் பணியைக் கட்டிடப் பொறியாளரும் கம்பி வடிவமைப்பு பொறியாளரும் இணைந்து முடிவு செய்வர்

கருப்புக் களிமண், சிவப்புக் களிமண் ஆகிய நிலங்கள் தண்ணீரைத் தேக்கிவைக்கும் குணம் கொண்டவை, மேலும் தண்ணீர் இவ்வகை நிலத்தை உறுதி இழக்கச் செய்துவிடும் ஆகவே இந்த வகை நிலங்களில் கட்டிடங்கள் கட்டுவது மிகப்பெரிய சவாலான பணியாகும். இந்த உறுதியற்ற அடுக்குகள் 10அடி ஆழம்முதல் 30அடிவரையும் அதற்குமேலும் செல்லும் வாய்ப்புகள் உள்ளது இதனால் எனவே எத்தனை அடி ஆழம்வரை"களி" இருக்கிறதோ அதுவரை தோண்டி நீக்குவது அவசியம்.
**நேபாள ராணி கோமல்** ( Queen Komal of Nepal *) ( நேபாளி: कोमल राज्य लक्ष्मी देवी शाह ) (பிறப்பு 18 பிப்ரவரி 1951) நேபாள ராச்சியத்தின் முன்னாள் மன்னர் ஞானேந்திராவின் மனைவியாவார். 28 மே 2008 அன்று முடியாட்சி ஒழிக்கப்படுவதற்கு முன்பு நேபாளத்தின் கடைசி ராணி மனைவியாக இருந்தார்.*

வாழ்க்கை
--------

கோமல், காட்மாண்டுவிலுள்ள பாக்மதியில் ராணா குடும்பத்தில் கேந்திரா சம்சர் ஜங் பகதூர் ராணா (1927-1982) மற்றும் அவரது மனைவி சிறீ ராஜ்ய லட்சுமி தேவி ஷா (1928-2005) ஆகியோரின் மகளாகப் பிறந்தார். ஜவலகேல் செயின்ட் மேரிஸ் பள்ளி, இந்தியாவின் குர்சியோங் செயின்ட் ஹெலன் கான்வென்ட், காட்மாண்டுவின் கலாநிதி சங்கீத மகாவித்யாலயா, ஆகியவற்றில் கல்வி பயின்றார்.

பதவி
----

கோமலின் மூத்த சகோதரி ஐஸ்வர்யா ஞானேந்திராவின் சகோதரரான நேபாள மன்னர் பிரேந்திராவை மணந்தார். ஜூன் 1, 2001 அன்று நடந்த நேபாள அரசகுடும்பத்தினர் படுகொலையில் ஐஸ்வர்யா கொல்லப்பட்டார். அரண்மனையில் நடந்த துப்பாக்கிச் சூட்ட்டின் விளைவாக கோமல் குண்டு காயம் அடைந்து நான்கு வாரங்கள் மருத்துவமனையில் அனுமதிக்கப்பட்டு பின்னர் குணமடைந்தார். 

படுகொலையின் விளைவாக, கோமலின் கணவர் ஞானேந்திரா, மன்னர் பிரேந்திரா, பட்டத்து இளவரசர் திபெந்திரா, இளவரசர் நீரஜன் ஆகியோரின் மரணத்தைத் தொடர்ந்து அரியணை ஏறினார். 

கோமலின் தங்கை பிரேக்ஷ்யாவும் ஷா வம்சத்தில் திருமணம் செய்துகொண்டார். ஞானேந்திரா மற்றும் அரண்மனைப் படுகொலையில் கொல்லப்பட்ட பிரேந்திராவின் சகோதரர் இளவரசர் திரேந்திரா ஆகியோரை மணந்தார். அவர்கள் 1991 இல் விவாகரத்து செய்தனர். இளவரசி பிரேக்ஷ்யா 12 நவம்பர் 2001 அன்று ஒரு உலங்கு வானூர்தி விபத்தில் கொல்லப்பட்டார்.

ராணி கோமல் தனது இரண்டாவது உறவினரான நேபாள இளவரசர் 
ஞானேந்திராவை 1 மே 1970 அன்று காட்மாண்டுவில் திருமணம் செய்தார். இவர்களுக்கு இரண்டு குழந்தைகள் உள்ளனர்:

மன்னராட்சி ஒழிப்பு
------------------

நேபாள பாராளுமன்றம் 28 டிசம்பர் 2007 அன்று முன்னாள் மாவோயிச கிளர்ச்சியாளர்களுடனான சமாதான ஒப்பந்தத்தின் ஒரு பகுதியாக 270-3 முடியாட்சியை ஒழிப்பதற்கு ஆதரவாக வாக்களித்தது. 

28 மே 2008 அன்று, முடியாட்சி அதிகாரப்பூர்வமாக ஒழிக்கப்பட்டது. அதற்கு பதிலாக மதச்சார்பற்ற கூட்டாட்சி குடியரசானது.

சான்றுகள்
---------

1. ↑ . 28 December 2007.
2. ↑  "Nepal votes to abolish monarchy". 28 May 2008. .
**உங்குஜா தீவு** தான்சானியாவின் சான்சிபார் தீவுக் கூட்டத்தின் மிகப்பெரிய மற்றும் மிகவும் மக்கள்தொகை கொண்ட தீவு ஆகும்.

புவியியல்
---------

உங்குஜா தீவு ஒரு மலைப்பாங்கான தீவு ஆகும், இது 85 கிலோமீட்டர் (53 மைல்) நீளம் (வடக்கு-தெற்கு) மற்றும் அதன் அகலமான பகுதியில் 30 கிலோமீட்டர் (19 மைல்) அகலமாகவும் (கிழக்கு-மேற்கு) உள்ளது. இதன் மொத்த பரப்பளவு 1,666 சதுர கிலோமீட்டராகும் (643 சதுர மைல்).[1] உங்குஜா தீவு, இந்திய பெருங்கடலில் உள்ள சான்சிபார் தீவுக்கூட்டத்தின் தெற்குப் பகுதியில் அமைந்துள்ளது. உங்குஜா மற்றும் பிரதான நாடான தான்சானியா சான்சிபார் கால்வாயால் பிரிக்கப்படுகின்றன.

மக்கள் தொகை
-----------

2012 கணக்கெடுப்பின்படி, உங்குஜா தீவின் மொத்த மக்கள் தொகை 896,721 ஆகும், இது பெரும்பாலும் சான்சிபார் நகர்ப்புறப் பகுதியில் அமைந்திருக்கிறது.[2] இந்த தீவின் முக்கியக் குடியேற்ற பகுதியாக சான்சிபார் நகர்ப்பகுதி உள்ளது.

மேற்கோள்கள்
-----------

1. ↑  Zanzibar (2007). *Zanzibar strategy for growth and reduction of poverty (ZSGRP)*. Revolutionary Government of Zanzibar. பக். 2.. பார்த்த நாள்: 15 December 2011.
2. ↑  Population Distribution by Administrative Units, United Republic of Tanzania, 2013, page 2
**வடித்திறக்கல்** அல்லது **துளித்தெடுப்பு**  *(distillation)* என்பது, கொதிக்கும் ஒரு நீர்மக் கலவையில் இருந்து வேதிப்பொருட்களை அவற்றின் கொதிநிலை வேறுபாட்டைக் கொண்டு பிரித்தெடுக்கும் ஒரு முறையாகும். வடித்திறக்கல் வேறொரு பெரும் வேதிச்செலுத்தத்தின் பகுதியாக அமையும் என்பதால் இதனை ஒரு அலகுச் செலுத்தமாகவும் கருதலாம். பிரித்தல் செலுத்தங்களில் பழமையானதும் முதன்மையானதும் வடித்திறக்கலே.

கொதிக்கும் கலவையின் வளிமப் பகுதி குறைகொதிநிலை வேதிப்பொருளை அதிகமாகக் கொண்டிருக்கும். அந்த வளிமப் பகுதியை குளிர்வித்து நீர்மமாக்கினால், பிறகு அந்த நீர்மத்தில் பெரும்பான்மையாகக் குறைகொதிநிலைப் பொருளே இருக்கும். உள்ளிட்ட நீர்மத்தில் வளிமமாகாமல் இன்னும் நீர்மமாகவே இருக்கும் பகுதியில் உயர்கொதிநிலைப் பொருட்கள் பெரும்பான்மையினதாக இருக்கும்.

வடித்திறக்கல் செயன்முறைக்கு ஆற்றல் தேவை அதிகம் என்றாலும், இதற்குப் பல பயன்கள் உண்டு. இதில் முதன்மையானது கரட்டுப் பாறைநெய்யை அதன் பல்வேறு பின்னங்களாகப் பகுத்துப் பிரிப்பதாகும். கடல் நீரில் இருந்து உப்பை அகற்றுவதற்கும் துளித்தெடுப்பு உதவும். காற்றில் இருந்து ஆக்சிஜன், நைட்ரஜன், ஆர்கான் போன்ற கூறுகளைப் பிரிப்பதற்கும், நொதிப்புக் கரைசல்களில் இருந்து மதுவைப் பிரிப்பதற்கும் வடித்திறக்கல் செயன்முறைகள் உதவுகின்றன.
**வடியக்காடு** (*Vadiakkadu*) என்பது இந்தியாவின் தமிழ்நாட்டில் தஞ்சாவூர் மாவட்டத்தில் உள்ள பட்டுக்கோட்டை வட்டத்தில் உள்ள ஒரு கிராமம் ஆகும்.

மக்கள் தொகை விவரம்
------------------

2011 ஆம் ஆண்டு மக்கள் தொகை கணக்கெடுப்பின்படி, இந்த கிராமத்தில், மொத்தம் 256 குடும்பங்கள் வசிக்கின்றன. வடியக்காடு கிராமத்தின் மக்கள் தொகை 950 ஆக உள்ளது, இதில் 439 ஆண்கள் மற்றும் 511 பெண்கள் உள்ளனர்.

வடியக்காடு கிராமத்தில் 0-6 வயதுடைய குழந்தைகளின் மக்கள் தொகை 93 ஆகும், இது கிராமத்தின் மொத்த மக்கள் தொகையில் 9.79% ஆகும். வடியக்காடு கிராமத்தின் சராசரி பாலின விகிதம் 1164 ஆகும், இது தமிழ்நாட்டின் மாநில சராசரியான 996 ஐ விட அதிகமாகும். மக்கள் தொகை கணக்கெடுப்பின்படி வடியக்காடுக்கான குழந்தை பாலின விகிதம் 898 ஆகும், இது தமிழ்நாட்டின் சராசரியான 943 ஐ விடக் குறைவு.

தமிழ்நாட்டின் எழுத்தறிவு விகிதத்துடன் ஒப்பிடும் போது இக்கிராமத்தின் எழுத்தறிவு விகிதம் குறைவாக உள்ளது. 2011 ஆம் ஆண்டில், வடியக்காடு கிராமத்தின் எழுத்தறிவு விகிதம் 73.28% ஆக இருந்தது, இது தமிழ்நாட்டின் எழுத்தறிவு விகிதமான 80.09% ஐ விடக் குறைவு. வடியக்காடு பகுதியில் ஆண்களின் எழுத்தறிவு விகிதம் 82.56% ஆகவும், பெண்களின் எழுத்தறிவு விகிதம் 65.52% ஆகவும் உள்ளது.

மேற்கோள்
--------

1. ↑  "Vadiakkadu Village Population - Pattukkottai - Thanjavur, Tamil Nadu". *www.census2011.co.in*. 2022-09-14 அன்று பார்க்கப்பட்டது.
செயோலைற்று
ZSM-5 என்ற செயோலைற்றின் நுண்துளை மூலக்கூற்று கட்டமைப்பு
**செயோலைற்று** (*Zeolite*) நுண்துளையுடை, அலுமினோசிலிகேட்டு கனிமம் ஆகும். இவை பொதுவாக வணிகரீதியான பரப்புக் கவர்ச்சிப் பொருட்களாகவும் வேதி வினையூக்கிகளாகவும் பயன்படுகின்றன. செயோலைற்று என்ற சொல் 1756இல் சுவீடிய கனிமவியலாளரான அக்செல் பிரெடிரிக் குரான்சுடெட்டால் உருவாக்கப்பட்டது; இவர் இத்தகைய பொருளொன்றை சூடுபடுத்தியபோது ஏராளமான நீராவி வெளிப்பட்டதைக் கண்டு இப்பொருள் நீரைக் கவர்ந்திருப்பதை அவதானித்தார். இதனால் இப்பொருளுக்கு *சியோலைட்டு* எனப்பெயரிட்டார்; கிரேக்கத்தில் ζέω (*zéō*), என்பதற்கு "கொதிக்க" என்றும் λίθος (*líthos*), என்பதற்கு "கல்" என்றும் பொருளாகும்.

செயோலைற்றுக்கள் இயற்கையில் கிடைக்கின்றன; தொழிற்சாலைகளிலும் பெருமளவில் தயாரிக்கப்படுகின்றன. அக்டோபர் 2012 நிலவரப்படி 206 தனித்தனி செயோலைற்று கட்டமைப்புகள் அடையாளம் காணப்பட்டுள்ளன; இவற்றில் 40க்கும் மேலாக இயற்கையில் கிடைக்கின்றன.

மேற்சான்றுகள்
-------------

1. ↑  W. R. Grace & Co. Enriching Lives, Everywhere. – Zeolite Structure பரணிடப்பட்டது 2009-02-15 at the வந்தவழி இயந்திரம். Grace.com. Retrieved on 2010-12-09.
2. ↑  Heterogeneous asymmetric epoxidation of cis-ethyl cinnamte over Jacobsen's catalyst immobilized in inorganic porous materials பரணிடப்பட்டது 2013-06-04 at the வந்தவழி இயந்திரம் p. 37 [thesis p. 28], § 2.4.1 Zeolites.
3. ↑  International Zeolite Association, *Database of Zeolite Structures*
4. ↑  Webmineral Zeolites, Dana Classification
டைட்டனின் வடதுருவ கடல்கள் மற்றும் ஏரிகள் அகச்சிவப்புக்கு அருகில் தெரியும் கேசினி ஆய்வுக்கலத்தின் தோற்றம்
**கட்ச் லாகுனா** *(Kutch Lacuna)* என்பது டைட்டனில் காணப்படும் பெரிய இடைவிட்டுத் தோன்றும் ஒரு ஏரியாகும். 88,4 ° வ ,மற்றும் 217 ° மே என்ற அடையாள ஆள்கூறுகளில்  டைட்டனின் மேற்பரப்பில் 175 கிலோமீட்டர் நீளமாக இந்த ஏரி அமைந்துள்ளது. திரவ ஈத்தேனும் மீத்தேனும் சேர்ந்து இந்த ஏரியை உருவாக்கியுள்ளன. கேசினி-இயுகென் புறவெளி தேட்டக்கலம் டைட்டனில் கட்ச் லாகுனாவைக் கண்டறிந்தது. இடைவிட்டுத் தோன்றும் ஏரிக்கான அறிகுறிகள் தெரிந்ததால், இந்திய-பாக்கித்தான் எல்லையில் கிரேட் இரான் ஆஃப் கட்ச், சதுப்புநிலம்  கண்டறியப்பட்ட பின்னர் 2013 ஆம் ஆண்டு இந்த ஏரிக்கு கட்ச் லாகுனா என்று பெயரிடப்பட்டது.

மேற்கோள்கள்
-----------

1. ↑  Kutch Lacuna at USGS.gov.
2. ↑  Planetary names
3. ↑  Athéna Coustenis, F. W. Taylor Titan: Exploring an Earthlike World. (World Scientific, 2008) pp. 154–155. ISBN 978-981-270-501-3.
4. ↑  "Five New Names Approved for Use on Titan". 2014-01-12 அன்று மூலம் பரணிடப்பட்டது. 2021-08-15 அன்று பார்க்கப்பட்டது.